open-index/open-wikipedia-markdown huggingface dataset:
Dorabellan salakirjoitus

**Dorabellan salakirjoitus** on yksi tunnetuimpia avaamattomia salakirjoituksia. Sen on kirjoittanut englantilainen säveltäjä Edward Elgar. Viesti oli kirjoitettu hänen ystävälleen Dora Pennylle (josta salakirjoituksen nimi tulee). Viestin päivämäärä on 14. heinäkuuta 1897. Säveltäjänurasta johtuen on arveltu, ettei viesti sisällä mitään viestiä, vaan sävellyksen.

Viesti on pituudeltaan 87 merkkiä, joita on 24 erilaista (englannin kielessä on käytössä 25 kirjainta, A-Z). Jokaisessa merkissä on yhdestä neljään puoliympyrää. Merkki voi olla kääntyneenä 8 eri suuntaan. Viimeisen rivin viidennen merkin jälkeen nähdään pieni piste. Sen merkitys ei ole selvä.

Toistaiseksi viestiin ei ole saatu järkevää ratkaisua, vaikka monia hyviä ratkaisuja on esitetty.

## Lähteet
Rodhocetus

**Rodhocetus** oli muinaisvalaisiin kuulunut suku, joka eli eoseenikaudella Pakistanin alueella. Se oli noin 2,5 metriä pitkä petoeläin. Sillä oli räpylämäiset jalat ja takajalat olivat etujalkoja pidemmät. Se ei pystynyt levittämään käsiänsä kuten tavalliset valaat. Se ui liikuttelemalla pitkiä raajojaan suoraan rinnan alapuolella (koiranuinti). *Rodhocetuksella* oli raajat, kuten maaeläimellä ja räpylät evien sijaan, joka osoittaa että se oli hiljattain muuttanut maalta veteen. Sen lyhyt häntä muistutti peräsintä. Sillä uskottiin aluksi olevan haara pyrstössä kuten nykyisillä valailla, mutta oletus hylättiin myöhemmin. *Rodhocetuksen* litteä ja pitkä kallo muistuttaa krokotiiliä tai nykyistä valasta ja sillä oli samankaltaiset silmäkuopat. Hampaat olivat suuret ja terävät kuten nykyisillä haikaloilla, ja sopeutuneet kalan nappaamiseen ja mustekalan syömiseen. *Rodhocetuksen* korvaluut olivat jo erittäin valasmaiset, ja se aisti veden värähtelyitä leukaluunsa avulla.

## Katso myös
* Pakicetus
* Ambulocetus  

## Lähteet

## Aiheesta muualla
* http://www.reptileevolution.com/whale-evolution.htm
Maarit Salolainen

**Maarit Salolainen** (s. 21. syyskuuta 1966 Helsinki) on Aalto-yliopiston tekstiilisuunnittelun professori, suomalainen muotoilujohtaja, tekstiilisuunnittelija ja tekstiilitaiteilija.

Salolainen valmistui taiteen maisteriksi tekstiilitaiteen linjalta Taideteollisesta korkeakoulusta vuonna 1992. Valmistumisen jälkeen hän työskenteli vapaana taiteilijana ja tekstiilisuunnittelijana Düsseldorfissa ja Wienissä. Vuosina 2003-2006 Salolainen toimi muotoilujohtajana itävaltalaisessa Backhausen Interior Textiles –kutomossa. Tämän jälkeen vuonna 2006 Salolainen siirtyi suomalaisen sisustustekstiilejä valmistavan yrityksen Lauritzon’sin muotoilujohtajaksi, jossa hän toimi vuoteen 2011 saakka. Vuodesta 2011 hän toimi intialaisen F&F Floor and Furnishings -yrityksen luovana johtajana ja siirtyi sieltä 2016 Mumbaihin luovaksi johtajaksi GM Fabrics tekstiilitehtaaseen.Vuodesta 2018 Salolainen toimi luovana johtajana turkkilaisessa Vanelli Textilesissa. 

Vuonna 2023 Salolainen nimitettiin Aalto-yliopiston taiteiden ja suunnittelun korkeakoulun Muotoilun laitokselle vakinaiseen tekstiilisuunnittelun professuuriin. Tätä ennen Salolainen oli toiminut osa-aikaisena professorina vuodesta 2013-2023 ja vuodesta 2003-2013 silloisessa Taideteollisessa korkeakoulussa aluksi tuntiopettajana ja osa-aikaisena tekstiilisuunnittelun lehtorina. Salolainen valittiin vuonna 2014 Vuoden tekstiilitaiteilijaksi.

Salolainen on julkaissut kirjan Interwoven–Exploring Materials and Structures (Aalto ARTS Books 2022). Vuonna 2025 kirjan uusi korjattu painos ilmestyi Thames&Hudsoninkustantamana.

Maarit Salolaisen julkisiin töihin lukeutuu Berliinin pohjoismaisten suurlähetystöjen Felleshus-rakennuksessa sijaitseva *Norrljus* vuodelta 1999. 

## Lähteet

## Aiheesta muualla
*Virallinen sivusto
Lauri Meurman

**Lauri Olavi Meurman** (23. marraskuuta 1924 Helsinki – 31. toukokuuta 2025) oli suomalainen patologi ja professori. 

Meurmanin vanhemmat olivat professori Mauri Olavi Meurman ja Xenia Eriksson. Hän avioitui vuonna 1950 Majlis Viola Petterssonin kanssa. Meurman tuli ylioppilaaksi Turun suomalaisesta yhteiskoulusta 1943 ja valmistui lääketieteen lisensiaatiksi 1952. Patologian erikoispätevyyden hän sai 1956. Uransa alkuvaiheessa Meurman toimi Turun yliopiston assistenttina ja Kuopion keskussairaalan patologian ylilääkärinä. Meurman oli Kuopion korkeakoulun patologian professori vuodesta 1972 vuoteen 1978 ja Turun yliopistollisen keskussairaalan keskuslaboratorion patologian osaston ylilääkäri 1978 alkaen. Hän tutki muun muassa asbestin biologisia vaikutuksia. 

## Lähteet
Mait Metsanurk

**Mait Metsanurk**, oik. *Eduard Hubel* (19. marraskuuta 1879 – 1957) oli virolainen toimittaja ja kirjailija. Hän herätti huomiota naturalistisella maaseutuelämää käsittelevällä romaanilla *Vahesaare Villem*. joka ilmestyi 1909. Vuonna 1921 julkaistiin Metsanurkin kirjoittama ekspressionistinen kertomus *Jumalata*. Teosten aiheet olivat ajankohtaisia yhteiskunnallisia ongelmia. Hän uudisti virolaista historiallista romaania teoksella *Ümera jõel* (1934, suom. *Mägisten nuori päällikkö* 1936), jonka suomennoksessa tekijänimenä on Mait Metsänurk.

Etelä-Virossa syntynyt Metsanurk toimi kansakoulunopettajana ja sen jälkeen lehtimiehenä. Hän oli Tallinna Teataja-päivälehden päätoimittajana 1917–1920. Ensimmäisen romaaninsa Metsanurk julkaisi 1908. Hänen romaanejaan käännettiin suomen, saksan, latvian ja unkarin kielille. Metsanurk toimi Viron kirjailijaliiton puheenjohtajana ja oli kirjailijaliiton julkaiseman Looming-aikakauskirjan avustajana.

Metsanurkin kaunokirjallisissa teoksissa taistelevat naturalistinen ja romanttinen elementti.

## Teokset
### Suomennettu teos
* *Jan Hunkumin rahat*, Helsinki: Emil Vainio 1907. Sarja: Helsingin kaiun kertomuskokoelma, 6.

### Proosa
**Isamaa õilmed* (kertomus, Tallinna 1908)
**Vahesaare Villem* (romaani, Tallinna 1909)
**Jumalalapsed* (kertomuksia, Tallinna 1910)
**Orjad* (romaani, Tallinna 1912)
**Toho-Oja Anton* (novelleja, Tallinna 1916)
**Ennäe inimest!* (romaani, 1918)
**Epp* (kertomus, Tartto 1920)
**Jumalata* (kertomus, Tallinna 1921)
**Taavet Soovere elu ja surm* (romaani, 1922)
**Valge pilv* (romaani, Tartto 1925)
**Jäljetu haud* (romaani, Tartto 1926)
**Viimne päev* (novellikokoelma, Tallinna 1927) 
**Punane tuul* (romaani, Tartto 1928)
**Kertomused ja novellid* (Tartto 1929)
**Fr. Arraste & Pojad* (romaani,Tartto 1930)
**Elu murrab sisse* (novellikokoelma, Tartto 1931)
**Taniel heitleb* (kertomus, Tartto 1932)
**Maine ike* (novellikokoelma, Tartto 1933)
**Mändide all* (nuorisokertomus, Tartto 1933) 
**Ümera jõel* (romaani, Tartto 1934)
**Soosaare* (romaani, Tartto 1936)
**Kutsutud ja seatud* (päiväkirjaromaani, Tartto 1937)
**Tuli tuha all* (romaani, Tartto 1939)
**Tee algul. Mälestused I* (Tallinna 1946)
**Suvine pööripäev* (romaani, Tallinna 1957)

* *Kreeps* (novellikokoelma). Sari Eesti novellivara. toim. Maire Liivamets. Eesti Raamat, Tallinna 2005
* *Mälestused*. Eessõna: Hando Runnel.  Ilmamaa, Tartto 2005 (sisaldab lisaks 1946 ilmunud I osale “Tee algul* varem avaldamata II osa “Koolipoisist kirjanikuks*)

### Näytelmät
**Uues korteris* (huvinäytelmä, Tallinna 1908)
**Vagade elu* (komedia Tartto 1923)
**Kindrali poeg* (draama, Tartto 1925)
**Talupoja poeg* (draama, Tartto 1929)
**Mässuvaim ehk Agulirahvas läheb ajalukku* (komedia, Tallinna 1931)
**Haljal oksal* (komedia, Tallinna 1932)
**C. R. Jakobson* (historiallinen näytelmä, Tartto 1935)
**Maret elukoolis* (komedia, Tallinna 1938)

## Lähteet

## Aiheesta muualla
*
Yrjö Meurman

**Kaarlo Yrjö Agathon Meurman** (17. tammikuuta 1888 Ilmajoki – 14. toukokuuta 1960 Helsinki) oli Helsingin yliopiston korva-, nenä- ja kurkkutautiopin professori 1931–1957, ja hän oli arvostettu korvalääkäreiden kouluttaja. Meurman toimi sisällissodan aikana kenraali Linderin esikuntalääkärinä. 

Meurmanin veljiä olivat arkkitehti Otto-Iivari Meurman ja kasvinjalostuksen professori Olavi Meurman.

## Lähteet
Fagervikintie

**Fagervikintie** on museotieksi otettu osa Tammisaaren ja Inkoon välistä yhdystie 1050:aa Inkoon Fagervikissä. Se on Suomen lyhyin museotie, sen pituus on vain 1,1 kilometriä. Tie johtaa Fagervikin kylän ja ruukkialueen läpi. Ruukinalue sisältyy Museoviraston inventoimiin valtakunnallisesti merkittäviin rakennettuihin kulttuuriympäristöihin, kuten myös Suuri Rantatie. Myös museotienä oleva Tallimäki–Virojoki-tie Kymenlaaksossa on Suuren Rantatien osa.

Fagervikintie otettiin museotieksi vuonna 1982. Tie noudattaa vanhaa Suuren Rantatien eteläisemmän eli niin sanotun Alemman Maantien reittiä. Suuri Rantatie oli raivattu maantieksi jo 1200-luvulla ja se oli vakiintunut 1300-luvulla. Rantatien kulku on selostettu Suomen ensimmäisessä tieluettelossa, jonka laati Jaakko Teitti vuosina 1555–1556.

Fagervikin museotien toinen pää on yhdystie 1050:n ja Barösundintien (yhdystie 1104) risteyksessä ja toinen Bruksträsketin rannassa. Tie on kapea, mutkainen ja mäkinen ja se on päällystetty. 

## Lähteet
* 

### Viitteet

## Aiheesta muualla
Juupajoen kirkko

**Juupajoen kirkko** on vuosina 1838–1846 rakennettu puinen kahdeksankulmainen eli ns. mutterikirkko Juupajoen Kopsamon kylässä. Kirkon rakentajat eivät ole tiedossa. Kirkon ulkokatteena on lyhtyyn päättyvä särmäkartio ja sisäkatteena puukupu. Kirkon pinta-ala on 301 neliötä, ja siellä on istumapaikkoja 450 henkilölle. Erillinen puinen kellotapuli on rakennettu vuonna 1840, ja sen kellot ovat vuosilta 1858 ja 1905. Kirkon alttaritaulun *Pyhä Ehtoollinen* maalasi Ilmari Launis vuonna 1917. Hän teki myös kirkon lasimaalaukset. Kirkon 10-äänikertaiset urut on valmistanut Kangasalan urkutehdas vuonna 1917. Kirkkoa on korjattu aiemmin vuosina 1903, 1917 ja 1921. Myöhempiä korjauksia tehtiin vuosina 1939, jolloin kirkko sai keskuslämmityksen, 1983 sekä 1998–1999, jolloin korjattiin lahovaurioita ja uusittiin sekä ulko- että sisämaalauksia. Kirkkoa hallinnoi nykyään Tampereen hiippakuntaan kuuluva Oriveden seurakunta, aiemmin Juupajoen seurakunta. 

## Kuvia


Tiedosto:Juupajoen kirkko interior.jpg|Juupajoen kirkon sisältä
Tiedosto:Juupajoen kirkko - kellotapuli.jpg|Kellotapuli
Tiedosto:Juupajoen kirkko - vaivaisukko.jpg|Kellotapulissa oleva vaivaisukko
Tiedosto:Juupajoen kirkko sankarihaudat.jpg|Sankarihaudat


## Lähteet

## Aiheesta muualla
Gösta Mickwitz

**Gösta Mickwitz** (1917–2003) oli suomalainen taloustieteilijä. Hän oli kansantaloustieteen professori 1957–1960 Yhteiskunnallisessa korkeakoulussa, 1960–1962 sekä 1977–1983 Helsingin yliopistossa ja 1962–1976 Svenska handelshögskolanissa, jossa hän oli rehtori 1971–1975.

Odal Stadius oli Mickwitzin edeltäjä Helsingin ruotsalaisen kauppakorkeakoulun kansantalouden professorina. Mickwitzin seuraaja Svenska Handelshögskolanin tämän vanhan oppituolin haltijana oli Tom Berglund, jonka virkanimike oli yrityksen teorian ja sovelletun mikroekonomian profesori. 

Hänen veljensä oli historiantutkija Gunnar Mickwitz.

## Lähteet
Protocetus

**Protocetus** oli muinaisvalaisiin kuulunut suku, joka eli eoseenikaudella Egyptin alueella. Sen edeltäjiä valaiden evoluutiossa olivat *[[Pakicetus]], [[Ambulocetus]]* ja *[[Rodhocetus]]* ja seuraajia *[[Dorudon]]* ja *[[Basilosaurus]]*. *Protocetus* oli petoeläin ja se oli noin 2,5 metriä pitkä. Sen eturaajat olivat vielä räpylämäiset, mutta takaraajat olivat muuttuneet evämäisiksi.

## Lähteet

## Aiheesta muualla
* http://www.wired.com/2011/11/when-whales-walked-in-egypt
* http://dinosaurs.about.com/od/mesozoicmammals/p/protocetus.htm
Viialan vaneritehdas

**Viialan vaneritehdas** oli Akaan Viialassa vuoteen 2004 saakka toiminut koivuvaneria tuottanut vaneritehdas.

Viialan vaneritehtaan historia alkoi vuonna 1873 perustetusta Akaan höyrysahasta (*Akkas Ångsågs Ab*). Saha perustettiin eräiden turkulaisten liikemiesten toimesta ja se rakennettiin Tarpianjoen varrelle Haihunkosken alapuolella. Sahaustoiminta alkoi 1876 Tampere-Turku rautatien valmistuttua ja sahatavara laivattiin Turun satamasta. Kun saha tuhoutui tulipalossa 1880 uusi sahalaitos rakennettiin Jumusjärven rantaan, missä oli enemmän tilaa tukki- ja puutavaramäärien varastoimiseen. Tämä saha tuhoutui tulipalossa 1924 ja uusi sahalaitos valmistui 1925. Vuonna 1927 sahayhtiön osake-enemmistö siirtyi turkulaisen K. E. Blombergin haltuun. Vuosina 1928–1930 sahalla tehtiin huomattava laajennus- ja rakennusohjelma ja aloitettiin sahatavaran keinotekoinen kuivaus. 

Sahan yhteyteen perustettiin 1890 Viialan lasitehdas joka käytti polttoaineena sahalta syntynyttä puujätettä. Akkas Ångsåg Ab:n nimeksi muuttui *Viiala Oy* vuonna 1937. Yhtiön omistaja ja toimitusjohtaja 1940-luvun alusta vuoteen 1957 oli kauppaneuvoksen arvonimen saanut Arvi Kilpinen.  Hänen luovuttuaan omistuksestaan ja tehtävästään yrityksestä tuli Oy Wilh. Schauman Ab:n tytäryhtiö. Sahaustoiminta jatkui Viialassa vuoteen 1957 saakka, mutta lasitehtaan toiminta oli päättynyt jo 1937. Vuonna 1942 oli aloitettu vanerin valmistus, puutaloja yritys valmisti 1947–1956. Viiala Oy:n 1956 perustama Suomen ensimmäisen lastulevytehdas toimi aina vuoteen 1978 saakka.

Viimeksi Viialan vaneritehdas oli UPM:n omistuksessa. Tehtaalla oli noin 200 työntekijää ja se valmisti vuodessa 35 000 m3 pinnoitettua koivuvaneria eurooppalaiselle kuljetusvälineteollisuudelle. UPM ilmoitti syyskuussa 2004 lopettavansa tehtaan toiminnan vuoden loppuun mennessä ja joulukuussa 2004 tehtaan 171 työntekijää irtisanottiin. 

Tehtaan sulkemisen jälkeen UPM vuokrasi tehdasalueen 10 vuodeksi monitoimiyrittäjä Mauno Huhtalalle joka on jälleenvuokrannut tehtaan tiloja useille yrityksille. UPM ilmoitti kesällä 2014 purkavansa tehtaan voimalaitoksen ja savupiipun vuonna 2015.  Viialan rautatieasemalta tehtaalle johtanut sivuraide poistettiin syksyllä 2010 samassa yhteydessä kun Viialan aseman sivuraiteet purettiin. 

UPM on saanut purkuluvan kaikille vaneritehtaan rakennuksille.

## Lähteet
Koikkalan kirkko

**Koikkalan kirkko** on arkkitehti Martti Välikankaan suunnittelema vuonna 1959 Juvan Koikkalaan rakennettu suorakaiteen muotoinen rapattu tiilinen pitkäkirkko. Kirkon pinta-ala on 373 neliötä ja siellä on istumapaikkoja 200 hengelle. Ulkokatteena on lappeiltaan erikorkuinen satulakatto. Kirkossa on matalampi kylkiäinen, jossa on seurakunnan toimitiloja, samoin kuin erillinen kellotapuli. Alttarilla on risti.

## Lähteet
Fame (musikaali)

**Fame** on teatterimusikaalisovitus vuoden 1980 samannimisestä elokuvasta. Elokuvan tuottajan David De Silvan kehittämään musikaaliin teki musiikin Steve Margoshes ja sanoitukset Jacques Levy. Se sai ensiesityksensä Miamissa vuonna 1988, minkä jälkeen siitä on tehty lukuisia ammattilais- ja harrastelijaproduktioita eri puolilla maailmaa. Musikaali kuvaa newyorkilaisen esittäviin taiteisiin erikoistuneen high schoolin oppilaiden vaiheita läpi kouluvuosien 1980-luvulla.

## Lähteet

## Aiheesta muualla
* Fame Network
Alice Eve

**Alice Sophia Eve** (s. 6. helmikuuta 1982 Lontoo) on englantilainen näyttelijä. Hänet tunnetaan muun muassa elo­kuvista *[[Rajattu maa]]* (2009), *[[Aivan liian hotti]]* (2010), *[[Korppi (vuoden 2012 elokuva)|Korppi]]* (2012) ja *[[Star Trek Into Darkness]]* (2013).

## Varhainen elämä

Even vanhemmat ovat näyttelijät Trevor Eve ja Sharon Maughan. Hänellä on kaksi nuorempaa veljeä. Opiskellessaan St Catherine’s Collegessa Oxfordissa Eve esiintyi useissa opiskelija­näytelmissä.

## Ura

Even ura alkoi televisio­rooleista sekä elo­kuvasta *[[Näyttämön kaunotar]]* (2004). Vuonna 2010 Evellä oli nais­pää­osa romanttisessa komedia­elo­kuvassa *[[Aivan liian hotti]]*. Hän näytteli myös sivu­roolin elo­kuvassa *[[Sex and the City – Sinkkuelämää 2]]*. Vuonna 2011 Evellä oli neljän jakson rooli televisio­sarjassa *[[Entourage]]*. Hän näytteli myös nuorta agenttia *[[Men in Black III]]* -elo­kuvassa.

## Yksityiselämä

Eve asuu Lontoossa ja Los Angelesissa. Hänellä on heterokromia, eli hänen silmänsä ovat eri väriset: vasen sininen ja oikea vihreä. 31.&nbsp;joulu­kuuta 2014 Eve meni naimisiin yhteisistä koulu­ajoista saakka tuntemansa liike­mies Alex Cowper-Smithin kanssa.

## Filmografia

## Lähteet

## Aiheesta muualla

*
Brendan Shinnimin

**Brendan Shinnimin** (s. 7. tammikuuta 1991) on kanadalainen jääkiekkoilija.

## Ura
Shinnimin pelasi juniorikiekkoa WHL-joukkue Tri-City Americansissa. Kaudella 2011–2012 hän voitti koko WHL:n pistepörssin 134 pisteellään saaden Bob Clarke Trophyn. Hän oli WHL:n lisäksi myös CHL:n paras pistemies. Hän voitti WHL:n arvokkaimmalle pelaajalle annettavan Four Broncos Memorial Trophyn ja tuli valituksi läntisen konferenssin tähdistöön. Shinnimin lopetti junioriuransa 3. helmikuuta 2012 alkaneella 38 ottelun mittaisella pisteputkella, jonka aikana hän teki 83 tehopistettä.

19. lokakuuta 2010 Shinnimin sai liigan pisimmän pelikiellon neljään vuoteen. Hän joutui sivuun kaukalosta 12 ottelun ajaksi vaarallisesta takaa tulleesta taklauksesta, joka aiheutti Saskatoon Bladesin Josh Nichollsille aivotärähdyksen sekä mustelmia selkään. Vuonna 2009 hän pelasi WHL:n joukkueessa Venäjän parhaista junioreista koostettua joukkuetta vastaan.

Shinnimiä ei varattu NHL:ään. 2. maaliskuuta 2012 Arizona Coyotes kiinnitti hänet kolmivuotisella tulokassopimuksella.
I topi grigi

**I topi grigi** (”Harmaat hiiret” tai ”rotat”) on vuonna 1918 valmistunut italialainen mykkäelokuva. Emilio Ghionen ohjaaman kahdeksanosaisen seikkailuelokuvan sankari on Ghionen esittämä herrasmiesvaras Za-la-Mort. Se on ainoa säilynyt Za-la-Mort-seikkailu.

## Juoni
Za-la-Mort asuu kumppaninsa Za-la-Vien kanssa maaseudun rauhassa. Eräänä päivänä hän tuo kotiin kadulta löytämänsä orvon Leon, jonka salaisuus on kätketty rikolliskopla Topi Grigin hallussa olevaan mustaan kirjekuoreen. Za saa kuoren käsiinsä, mutta koplan johtaja Grigione pakenee Yhdysvaltoihin ja rikolliset sieppaavat Za-la-Vien ja Leon. Za-la-Mort jäljittää Grigionen ensin Yhdysvaltoihin ja sieltä Argentiinan pampalle. Ankaran kamppailun jälkeen Za palaa Za-la-Vien ja Leon kanssa Eurooppaan, jossa salaperäinen kreivitär Giovanna tavoittelee mustassa kirjekuoressa mainittua Leon perintöä. Kreivitärtä jahdatessaan Za joutuu ensin ihmissyöjien vangiksi Afrikkaan ja sieltä Pariisiin, jossa Giovanna syyttää häntä murhasta. Za pelastuu viime hetkellä giljotiinilta, rikolliset joutuvat vastuuseen teoistaan ja Leo saa perintönsä.

## Näyttelijät

## Tuotanto, tyyli ja vastaanotto
Za-la-Mort on näyttelijä-ohjaaja Emilio Ghionen luoma synkkä herrasmiesvaras, joka vuodesta 1914 lähtien seikkaili lukuisissa suosituissa elokuvissa ja elokuvasarjoissa. Hahmon esikuvia ovat ranskalaisten Louis Feuilladen Fantomas ja Victorin-Hippolyte Jasset’n Zigomar. Roomalaiselle Tiber Filmille tehty *I topi grigi* koostuu kahdeksasta samaan aikaan valmistuneesta ja ensi-iltansa saaneesta jaksosta:
* 1. *La busta nera*, 775 metriä
* 2. *La tortura*, 671 metriä
* 3. *Il covo*, 771 metriä
* 4. *La rete di corda*, 1061 metriä
* 5. *Corsa al milione*, 848 metriä
* 6. *Aristocrazia canaglia*, 898 metriä
* 7. *6.000 Volts*, 821 metriä
* 8. *Mezza Quaresima*, 1024 metriä

Ghionen teemoja ovat moraali, uskollisuus, ystävyys ja rakkaus. Rikoksiin syyllistyessäänkin Za-la-Mort noudattaa aina tiettyjä kunniakäsityksiä ja pyrkii oikeuden toteutumiseen. Elokuvan tyyli perustuu ekspressionistiseen näyttelijäntyöhön, vähäeleiseen symboliikkaan sekä karuihin ympäristöihin, joiden vastakohtana esitetään rappeutuneen yläluokan palatsit. Voimakas valaistus luo jyrkkiä kontrasteja, jotka korostavat henkilöiden ilmeitä ja lohduttomia taustoja.

*I topi grigi* mainitaan usein Ghionen parhaaksi tai suosituimmaksi Za-la-Mort -elokuvaksi. Todellisuudessa elokuva ei ollut mikään yleisö- tai arvostelumenestys, ja se vedettiin pian pois levityksestä. Elokuvan myöhempi maine perustunee siihen, että se on ainoa säilynyt Za-la-Mort-seikkailu.

## Restaurointi ja julkaisut
*I topi grigi* on restauroitu Bolognan elokuva-arkistossa vuonna 1995. Restaurointi perustuu Milanon elokuva-arkistossa säilyneeseen välitekstittömään alkuperäisnegatiiviin ja siitä Belgian elokuva-arkistolle 1960-luvulla tehtyyn kopioon. 

Elokuvan toinen ja kolmas osa on julkaistu VHS:llä vuonna 1995. Ensimmäinen ja neljäs osa ovat katsottavissa Italian elokuva-arkiston sivustolla.

## Lähteet

## Aiheesta muualla
*
Malarian pelko

**Malarian pelko** on rap-artisti Paperi T:n ensimmäinen sooloalbumi, joka julkaistiin  17. huhtikuuta 2015 Universal Musicin alaisuudessa toimivan Johanna Kustannuksen kautta.

Albumi palkittiin huhtikuussa 2016 Teosto-palkinnolla.

## Taustaa
Albumin ensimmäinen single ”Sä jätät jäljen” julkaistiin 14. marraskuuta 2014 musiikkivideona YouTubessa. Albumin toinen single ja musiikkivideo ”Resnais, Beefheart & Aalto” julkaistiin 6. helmikuuta 2015 ja kolmas single sekä musiikkivideo ”Elokuva” 10. huhtikuuta 2015. *Malarian pelko* -albumi nousi Suomen virallisen listan sijalle 1 viikolla 17/2015. Erikoisliikkeiden myyntiä mittaavalla Rumban listalla levy debytoi sijalla 1. Albumin julkaisua seurasi lisäksi suuresta kysynnästä johtuen kaksi levynjulkaisukeikkaa Tavastia-klubilla Helsingissä 17. huhtikuuta 2015 sekä 1. toukokuuta 2015.

## Vaikutus
Albumin on sanottu kasvattaneen Suomen uuden artistisukupolven. Esimerkiksi Lauri Haav ja Aatulove ovat tunnustaneet sen vaikutuksen. 

## Kappaleet

## Biitit
* Kalifornia-Keke: 1, 2, 3, 5, 10
* Aksim: 4
* RPK: 6
* Khid: 7
* Femme En Fourrure: 8
* Femme En Fourrure & Khid: 9

## Arvostelut
* Soundi: 
* Keskisuomalainen: 

## Lähteet

## Aiheesta muualla
* Virvatuli – essee Paperi T:n Malarian pelko -albumista Rumba
Metallisavi

**Metallisavi** on keramiikkamateriaali, jossa orgaaniseen sidosaineeseen on sekoitettu hyvin hienoja metallihiukkasia. Käytettävä metalli voi olla esimerkiksi kultaa, hopeaa, tai kuparia. Metallisavi on pehmeä materiaali, jota voidaan muotoilla tavallisen saven tapaan käsin tai erilaisten muottien avulla. Kuivumisen jälkeen metallisavi voidaan polttaa käytetystä metallisavesta ja teoksen koosta riippuen esimerkiksi uunissa, retkikeittimellä tai pienellä kaasupolttimella. Poltossa sitova aine palaa pois ja jäljelle jää sintrattu metalli.

Metallisavesta voidaan tehdä muun muassa koruja, helmiä tai pieniä veistoksia.

## Aiheesta muualla
*Hopeasavi.fi - Art Clay World Finland Suomalainen metallisaven myyjä, jonka sivuilla tietoa metallisaven käytöstä 
*
Jaysh Rijal al-Tariqa al-Naqshbandia

**Jaysh Rijal al-Tariqa al-Naqshbandia** eli lyhyesti **JRTN** on Irakissa toimiva suufilainen terrotistijärjestö. Monet sen jäsenistä ovat Irakissa ennen Irakin sotaa hallinneen Baath-puolueen jäseniä tai kannattajia. Vuoteen 2020 asti järjestön johtaja oli Izzat Ibrahim al-Duri, Saddam Husseinin ajan sotilaskomentaja. JRTN on tehnyt yhteistyötä Isis-järjestön kanssa sen haltuunsa ottamilla alueilla Irakissa ja sen tuella uskotaan olleen tärkeä osa Isisin Pohjois-Irakin valtauksen onnistumisessa.

## Historia

Jaysh Rijal al-Tariqa al-Naqshbandia on saanut nimensä 1300-luvulla syntyneestä naqshbandi-suufilaisuudesta. Suufilaisuudella on ollut maine rauhallisena ja politiikkaan sotkeutumattomana islamin suuntauksena ja tästä syystä sitä suvaittiin Irakissa Saddam Husseinin valtakaudella. 1970-1980-luvulla liikkeen yhdeksi suojelijoista nousi Irakin armeijan sotilaskomentaja Izzat Ibrahim al-Duri, joka loi yhteydet naqshbandi-liikkeen ja Irakin hallitsevan Baath-puolueen välille Irakin–Iranin sodan aikana. JRTN perustettiin virallisesti vuonna 2006 Baath-puolueen sisäisen hajaantumisen seurauksena sen jälkeen, kun Saddam Hussein teloitettiin. Järjestö toimi naqshbandi-liikkeen seuraajien suojelijana ääriliikkeitä kuten Irakin al-Qaidaa vastaan. Järjestö myös hylkäsi Irakin al-Qaidan tavan taistella Irakia miehittäneitä koalition joukkoja vastaan katsoen sen johtaneen liian monen irakilaisen kuolemaan. JRTN ryhtyikin taistelemaan koalition joukkoja vastaan itsenäisesti. Koalition joukkojen vetäytyessä vuonna 2011 järjestö vaihtoi pääkohteeksensa Nuri al-Malikin johtaman Irakin hallituksen. Isis-järjestön ottaessa haltuunsa Pohjois-Irakin monet JRTN:n jäsenistä auttoivat sitä suorittamaan haltuunottonsa käyttämällä omaa sotilasasiantuntemustaan ja paikallisia yhteyksiä. Järjestö ei kuitenkaan tue Isisin ajamaa islamilaista kalifaattimallia. Huhtikuussa 2015 Irakin viranomaiset uutisoivat järjestön johtaja al-Durin kuolleen taisteluissa Bagdadin pohjoispuolella. Al-Durin tukijat kiistivät uutisen.

## Ideologia
JRTN on taustaltaan nationalistinen ja se ajaa entisten Baath-puolueen vaikuttajien etua. Sen tavoitteena on kaataa Irakin nykyinen hallitus ja perustaa uudelleen Baath-puolueen hallitsema Irak. Koalition vetäytymisen jälkeen järjestön pääkohde on ollut al-Malikin šiialaisen hallituksen kaataminen. JRTN:n mukaan al-Malikin hallitus ei sovellu sunnalaisten irakilaisten johtajaksi ja pitää sitä lisäksi Iranin nukkehallintona.

## Organisaatio
JRTN:n päätukialue Irakissa on ollut Ninawan maakunta Pohjois-Irakissa. Se toimii lisäksi myös Salah al-Dinin ja Kirkukin maakunnissa. Eri arvioiden mukaan sillä on riveissään 1&nbsp;500-5&nbsp;000 taistelijaa. Järjestön pääasiallisina tulonlähteinä uskotaan olevan paikallisten heimopäällikköjen lahjoitukset ja yrityksiltä kiristetyt rahat. Sen uskotaan myös saavan lahjoituksia Baath-puolueen ulkomailla olevien jäsenten kautta esimerkiksi Jordaniasta, Syyriasta ja Jemenistä.

## Lähteet
Tyler Gaudet

**Tyler Gaudet** (s. 4. huhtikuuta 1993) on kanadalainen jääkiekkoilija, joka pelaa Saksan pääsarjassa DEL-liigajoukkue Grizzlys Wolfsburgissa.

4. marraskuuta 2013 Coyotes kiinnitti Gaudetin kolmen vuoden tulokassopimuksella OHL-joukkue Sault Ste. Marie Greyhoundsista.

## Tilastot
Aktivoitumistuote

**Aktivoitumistuote** on radioaktiivista materiaalia, joka syntyy kun atomiydin kaappaa hiukkasen, tavallisimmin neutronin, ja muuttuu keinotekoiseksi nuklidiksi. 

## Lähteet

*STUK - Radioaktiiviset jätteet
Vaskiluodon silta

**Vaskiluodon silta** on siltapenger Vaasan kaupungin mantereen ja kaupungin edessä sijaitsevan Vaskiluodon saaren välillä. Silta vie Vaasan satamaan. Sillan kantavuus on 600 tonnia. Vaskiluodon silta ja Sininen tie valittiin kuntatekniikan saavutukseksi Suomessa vuonna 2014.

## Lähteet

## Aiheesta muualla
*Maastorakentajat: Referenssit: Vaskiluodon silta
Nick Shore

**Nick Shore** (s. 26. syyskuuta 1992) on yhdysvaltalainen jääkiekkoilija, joka pelaa Ruotsin pääsarjassa SHL-liigajoukkue Linköping HC:ssa. Hän on Los Angeles Kingsin kolmannen kierroksen varaus .

Myös Shoren veljet pelaavat jääkiekkoa. Drew pelaa KHL-seura Dynamo Moskovan organisaatiossa. Quentin pelaa NCAA:ssa Denverin yliopiston joukkueessa ja on Ottawa Senatorsin varaus.

## Tilastot
Ystävännauha

**Ystävännauha** on langoista tai muista tekstiileistä tehty rannekoru jota kannetaan merkkinä ystävyydestä.

Useat ystävännauhat on  tehty makrameeta käyttäen.

## Lähteet

## Aiheesta muualla

* http://www.braceletbook.com/history_of_friendship_bracelets.html
Niin paljon me teihin luotettiin

”**Niin paljon me teihin luotettiin**” on vuonna 1985 ilmestynyt Yön single, joka julkaistiin 12-tuumaisena maxisinglenä. Lisäksi siitä on olemassa seitsentuumainen levyautomaatteihin tarkoitettu versio. Sekä singlen nimikappale että B-puolen ”Sunnuntai-iltana (klo 21.00)” ovat mukana marraskuussa 1985 julkaistulla albumilla *[[Myrskyn jälkeen (Yön albumi)|Myrskyn jälkeen]]*. 

## Taustaa
Levy on Yön ensimmäinen julkaisu Jussi Hakulisen erottua yhtyeestä aiemmin samana kesänä. Hänen tilalleen liittyi toiseksi kitaristiksi Markku Petander. Hakulisen vastattua aikaisemmin Yön kappaleista sanoituksia joutui nyt tekemään laulaja Olli Lindholm. Sävellykset puolestaan on merkitty koko yhtyeen nimiin.

Lindholmin mukaan singlen nimikappaleen sanoitus viittaa Jussi Hakulisen lisäksi Yön roudariin, joka jätti yhtyeen samaan aikaan. Molemmat leimautuivat Yön jäljelle jääneiden soittajien mielissä kaveriporukan pettureiksi. Lindholm on kertonut sanoittaneensa laulun eräänlaiseksi kostoksi Hakulisen ensimmäisestä soolosinglestä ”Yö jota ei ollutkaan”, jonka hän kuvitteli kertovan tämän vuosista Yön jäsenenä. B-puolen kappaleen ”Sunnuntai-iltana (klo 21.00)” Lindholm on omistanut esikuvanaan pitämälleen Pelle Miljoonalle.

”Niin paljon me teihin luotettiin” on uudelleenmiksattuna versiona mukana vuoden 2003 elokuvassa *[[Pahat pojat (vuoden 2003 elokuva)|Pahat pojat]]*. Tuottaja Markus Selin oli kuullut kappaleen ensimmäistä kertaa jo studiosessioiden aikana lokakuussa 1985, kun tuottaja T. T. Oksala oli soittanut sen hänelle helsinkiläisessä yökerhossa.

## Listamenestys
Seura-lehden kokoamalla listalla single nousi parhaimmillaan sijalle 9 joulukuussa 1985 ja Suosikin listalla samassa kuussa sijalle 22.

## Muusikot
;Yö
*Olli Lindholm – laulu
*Jani Viitanen – kitara, taustalaulu
*Markku Petander – kitara, piano, taustalaulu
*Juha Rauäng – basso, kitara, taustalaulu 
*Veikko Lehtiranta – rummut, taustalaulu
;Vierailija
*T. T. Oksala – kitara

## Kappaleet
;A-puoli
# 
;B-puoli
# 
# 

## Lähteet
*YÖ: Niin paljon me teihin luotettiin Finnmusic.

### Viitteet
Raivaajapatsas (Kalervo Kallio)

**Raivaajapatsas** on kuvanveistäjä Kalervo Kallion tekemä patsas Urjalan kirkon hautausmaalla. Raivaajapatsas on veistetty Vehmaan punaiseen graniittiin ja siinä on kuvattuna muiden raivaaja-aiheisten patsaiden tapaan talonpoikaiseen työasuun pukeutunut mies ja leveäteräinen suokuokka. Patsas on paljastettu 5. kesäkuuta 1949. Patsaan graniittijalustan on suunnitellut silloinen arkkitehtiylioppilas Reima Pietilä.

## Lähteet
Reid Boucher

**Reid Boucher** (s. 8. syyskuuta 1993) on yhdysvaltalainen jääkiekkoilija, joka pelaa KHL-joukkue Avtomobilist Jekaterinburgissa. Hän on New Jersey Devilsin neljännen kierroksen varaus . 

## Ura
Toisella kaudellaan OHL-joukkue Sarnia Stingissä Boucher rikkoi Steven Stamkosin yhden kauden maaliennätyksen tekemällä 62 maalia. Hän rikkoi ennätyksen viidennessä hattutemppuottelussaan Saginaw Spiritiä vastaan. Hänet valittiin kauden päätteeksi OHL:n tähdistökentälliseen.

13. maaliskuuta 2013 New Jersey Devils kiinnitti Boucherin kolmivuotisella tulokassopimuksella. Hän pelasi loppukauden 2012–2013 New Jerseyn farmijoukkue Albany Devilsissä AHL:ssä, jossa hän teki ensimmäisessä ottelussaan maalin ja kaksi syöttöä. 

4. joulukuuta 2013 Boucher nostettiin Ryan Carterin loukkaantumisen vuoksi ensimmäisen kerran Devilsin NHL-kokoonpanoon. Hän sai debyyttiottelussaan syötön ja plus/miinus -lukeman +2. Hänestä tuli ensimmäinen kauden aikana rangaistuslaukauksesta maalin tehnyt Devilsin pelaaja. Boucher teki ensimmäisen maalinsa 18. joulukuuta 2013 Ottawa Senatorsin Robin Lehneriä vastaan.

## Tuomio seksuaalirikoksesta
Boucher tuomittiin helmikuussa 2022 vuodeksi ehdolliseen vankeuteen neljän vuoden koeajalla. Hän oli vuonna 2011 seksuaalisesti hyväksikäyttänyt 12-vuotiasta tyttöä pakottamalla tämän muun muassa suuseksiin kanssaan.

## Tilastot

## Lähteet
Elina Ström

**Marja Elina Johanna Ström** (21. helmikuuta 1951 Lahti – 25. maaliskuuta 2015 Lahti) oli suomalainen lausuntataiteilija ja ilmaisutaidon opettaja.

## Kirjallisuutta
* *Runon ääni: lausujain juhla-antologia*, toim. Maarit Huovinen. WSOY 1988 (sisältää tietoja lausujien urasta)
* *Mistä ääni meissä tulee? : runoja ja tulkintoja*, WSOY 1988 (sisältää kaksi Elina Strömin artikkelia)

## Lähteet

## Aiheesta muualla
* Elina Strömin muistokirjoitus Helsingin Sanomissa
Paakkanen

**Paakkanen** on suomalainen sukunimi. Se on seuraavien henkilöiden sukunimi:

* Aarre Paakkanen (1913−1985), kirjailija
* Heikki Paakkanen (s. 1948), animaatio- ja sarjakuvataiteilija
* Jouko Paakkanen (1928−2004) kansantaloustieteilijä, professori
* Kirsti Paakkanen (1929−2021), yritysjohtaja (Womena, Marimekko)
* Pirkko Törnqvist-Paakkanen (s. 1956), sopraanolaulaja
* Pertti Erik Paakkanen, kirjailijanimi Erkka Kare (1915–1987), kirjailija
* Tauno Paakkanen (1911–1967), jalkapalloilija
Breakaway (Kelly Clarksonin kappale)

**Breakaway** on yhdysvaltalaislaulaja Kelly Clarksonin kappale. Sen ovat kirjoittaneet Matthew Gerrard, Bridget Benenate ja Avril Lavigne. Kappaleen piti alun perin olla mukana Lavignen *[[Let Go (Avril Lavignen albumi)|Let Go]]* -debyyttistudioalbumilla, mutta kun sen ei katsottu sopivan yhteen albumin muun materiaalin kanssa, se annettiin Clarksonin levytettäväksi elokuvan *[[Prinsessapäiväkirjat 2]]* -soundtracklevylle. Clarkson, joka oli tuohon aikaan viimeistelemässä toista studioalbumiaan, levytti "Breakawayn" antaakseen faneilleen uutta musiikkia ennen uuden albuminsa ensimmäinen singlen julkaisua. Kappaleen suosio aiheutti kuitenkin sen, että se päätettiin ottaa mukaan Clarksonin toiselle studioalbumille, jonka hän nimesi kappaleen mukaisesti. "Breakawayn" julkaisi ensin Walt Disney Records *[[The Princess Diaries soundtracks|The Princess Diaries 2 soundtrack]]* -levyn ensimmäisen singlenä 19. heinäkuuta 2004.

"Breakaway" sai positiivisen vastaanoton musiikkikriitikoilta, jotka kehuivat kappaleen universaalia viestiä ja yksinkertaista sanoitusta, johon ihmiset voivat samaistua. Kappale sisältää akustisia kitaroita ja ilmavia rumpuja, jotka lomittuvat Clarksonin hallitun äänen kanssa. Kappaleen sanat kertovat Clarksonin matkasta tyttönä, joka kasvaa pienessä kaupungissa ja seuraa unelmaansa itsensä kehittämiseksi. "Breakaway" oli kaupallinen menestys Yhdysvaltain ulkopuolella, jossa se pääsi kahdenkymmenen parhaan joukkoon useissa Euroopan maissa sekä kymmenen parhaan joukkoon Australiassa, Belgiassa, Unkarissa ja Alankomaissa. Yhdysvalloissa kappale pääsi Billboard Hot 100 -listan sijalle kuusi, ja siitä tuli Clarksonin kolmas listan kymmenen parhaan joukkoon päässyt single. Tämän lisäksi se pääsi Yhdysvaltain Adult Top Contemporary -listan kärkeen 21 ei-peräkkäiseksi viikoksi; se on ennätys, jonka kappale jakaa Celine Dionin kappaleen "A New Day Has Come" kanssa.

Dave Meyersin ohjaama musiikkivideo kuvaa Clarksonin pikkukaupungin nuorena tyttönä, joka seuraa unelmaansa ja josta tulee kansainvälinen tähti.  Se sisältää myös kohtauksia elokuvasta *Prinsessapäiväkirjat 2*. Clarkson esitti pääosan kappaleen sanoista musiikkivideolla, koska hänestä kappale oli omaelämäkerrallinen. Kriitikot reagoivat myönteisesti siihen, että musiikkivideo on uskollinen keskeiselle teemalle, jonka yhdessä jakavat kappale, elokuva ja Clarksonin henkilökohtainen elämäkerta. Clarkson on esittänyt kappaleen livenä lukuisia kertoja erilaisissa televisio-ohjelmissa, kuten *[[Saturday Night Live]]ssä*, *[[The Oprah Winfrey Show]]ssa* ja *[[The Tonight Show|The Tonight Show with Jay Leno]]ssa*. Hän on esittänyt kappaleen myös konserttikiertueillaan, mukaan lukien Stronger Tourilla. "Breakawayn" ovat esittäneet myös monet kilpailijat tosi-tv-laulukilpailuissa.

## Lähteet
All Nite (Don’t Stop)

**All Nite (Don’t Stop)** on yhdysvaltalaisartisti Janet Jacksonin kappale hänen kahdeksannelta, Damita Jo-studioalbumilta. Sen julkaisi Virgin Records albumin toisena singlenä 29. toukokuuta 2004. Kappaleen sanoittivat ja tuottivat Jackson ja ruotsalaisduo BAG & Arnthor, Jam & Lewisin toimiessa näiden lisäksi vastaavana sanoittajana. ”All Nite (Don’t Stop)” on dancepopkappale, joka sisältää viittauksia electropopista, funkista ja housemusiikista. Kappaleessa käytetään monipuolisesti instrumentteja kuten funk-kitaroita yhdessä samban, grimen ja latinalaisamerikkalaisen musiikin kanssa.

## Lähteet
Irma Salmi

**Irma Margareta Salmi** (10. joulukuuta 1910 Helsinki – 10. helmikuuta 1999) oli suomalainen kuvittaja. Hän kuvitti kirjoja, teki postikortteja ja piirsi lehtien kansikuvia, muun muassa Seuraan, ja kuvitti myös Kuluttaja-lehteä.

Salmi opiskeli Vapaassa taidekoulussa ja Ateneumissa.

## Kuvituksia
Lähde:
* Irma Salmi, Tottelematon Kissi-Mirri. Kuvitus Irma Salmi. Kuva-kirja 1948.
* Lauri Virtanen, Kuvakirja-aapinen. Kuvitus Irma Salmi. Kuva-kirja 1948.
* Irma Salmi, Pienokaisten kesäpäivä. Sanoin ja kuvin. Kuvitus Irma Salmi. Kuvataide 1949.
* Irma Salmi, Härliga sommardagar. Kuvitus Irma Salmi. Bildkonst 1949.
* Paula Mattila, Lalli Lankanukke ja muita satuja. Kuvitus Irma Salmi. Karisto 1951.
* Kerttu Juva, Seikkaileva leikkimökki. Kuvitus Irma Salmi. WSOY 1956. (Lasten toivekirjasto 17).
* Ester Ahokainen, Pupulan Puksun pärinähyrrä. Kuvitus Irma Salmi. Koulutarpeiden keskusliike 1958. (Pikkuväen kuvasatuja 25).

## Lähteet
Blumenthal

**Blumenthal** on sukunimi muun muassa seuraavilla henkilöillä:

* Edvard Leopold Blumenthal (1837–1915), suomalainen ylimetsänhoitaja ja painoasiain ylihallituksen puheenjohtaja
* Hans-Jürgen von Blumenthal (1907–1944), Adolf Hitlerin salamurhayrityksestä teloitettu saksalainen upseeri
* Heston Blumenthal (s. 1966), brittiläinen kokki ja ravintoloitsija. 
* Leonhard von Blumenthal (1810–1900), preussilainen sotamarsalkka
* Max Blumenthal (s. 1977), yhdysvaltalainen toimittaja
* Richard Blumenthal (s. 1946), yhdysvaltalainen demokraattipoliitikko ja senaattori
* Werner Michael Blumenthal (s. 1926), saksalais-yhdysvaltalainen taloustieteilijä
Maakallan kirkko

**Maakallan kirkko**, joka tunnetaan myös nimillä **Kallan kirkko** ja **Kallankarin kirkko** on kirkonrakentaja Simon Silvénin vuonna 1780 Maakallan saarelle Kalajoen edustalle rakentama puinen torniton pitkäkirkko. Kirkon molemmat päädyt ovat särmikkäät niin, että runkohuoneen pohjan muoto on pitkänomainen kahdeksankulmio. Kirkon paanukatto on jyrkkä ja päistään kolmilappeinen. Sisältä laudoittamattoman hirsisen kirkkosalin sisäkatteena on puuholvi. Kirkon pinta-ala on 180 neliömetriä ja siellä on istumapaikkoja 200 hengelle. Kirkon vieressä on pieni pappia varten tarkoitettu rakennus. Erillinen puinen kellotorni rakennettiin kirkon viereen ennen vuotta 1954. Kirkonkellon Kallaan lahjoitti jo vuonna 1729 raatimies Jakob Falander. Kirkkoa on korjattu 1930 ja 1952, jolloin tehtiin peruskorjaus.  Kirkon katon tervaus uusittiin ja punamullalla käsitellyt ulkoseinät maalattiin uudelleen vuonna 2003.

Maakallan kirkko on niin sanottu autiokirkko.

## Lähteet
O-Toluidiini

**o-Toluidiini** eli **2-metyylianiliini** (C7H9N) on aniliinin johdannaisiin kuuluva orgaaninen yhdiste. Yhdistettä käytetään muun muassa lääkkeiden, väriaineiden ja kumikemikaalien valmistamiseen. o-Toluidiini on m- ja p-toluidiinien isomeeri.

## Ominaisuudet
Huoneenlämpötilassa o-toluidiini on puhtaana väritöntä tai kellertävää nestettä. Valo ja ilman happi muuttavat sen väriltään punaruskeaksi. o-Toluidiini on veteen hieman liukenevaa ja liukenee paremmin orgaanisiin liuottimiin kuten etanoliin tai dietyylieetteriin sekä laimeisiin happoliuoksiin. Aniliinin tavoin o-toluidiini on heikko emäs.

o-Toluidiini on voimakkaasti, ihoa, silmiä ja hengitysteitä ärsyttävää ainetta. Se on myös myrkyllistä ja sille altistuminen voi johtaa methemoglobiinin määrän kasvuun veressä, mikä ilmenee muun muassa ihon sinistymisenä. o-Toluidiini on todennäköisesti ihmiselle karsinogeeninen aine.

## Valmistus ja käyttö
o-Toluidiinin valmistuksen ensimmäisessä vaiheessa tolueeni nitrataan eri nitrotolueenien isomeereiksi. Tämän jälkeen isomeerit erotetaan ja o-nitrotolueeni pelkistetään o-toluidiiniksi vedyttämällä. Katalyyttinä reaktiossa voidaan käyttää jalometalleja tai Raney-nikkeliä.

o-Toluidiinia käytetään useiden väriaineiden, hyönteismyrkkyjen, rikkaruohomyrkkyjen, kumien vulkanoinninkiihdyttimien, kumien hapettumisenestoaineiden ja lääkeaineiden kuten krotamitonin, metolatsonin ja prilokaiinin valmistamiseen.

## Lähteet
Luettelo pikkuplaneetoista: 430001–431000

Tämä on **luettelo** Aurinkokunnan numeroiduista **[[pikkuplaneetta|pikkuplaneetoista]]** numerojärjestyksessä alkaen
430001:stä ja päättyen 431000:een. Kokonaisen luettelon löytää katsomalla Luettelo pikkuplaneetoista.

## 430001-430100

## 430101-430200

## 430201-430300

## 430301-430400

## 430401-430500

## 430501-430600

## 430601-430700

## 430701-430800

## 430801-430900

## 430901-431000

## Lähteet
*Discovery Circumstances: Numbered Minor Planets: IAU Minor Planet Center 
*JPL Small-Body Database Browser 
*Lists and Plots: Minor Planets: IAU Minor Planet Center 
*
Luettelo pikkuplaneetoista: 431001–432000

Tämä on **luettelo** Aurinkokunnan numeroiduista **[[pikkuplaneetta|pikkuplaneetoista]]** numerojärjestyksessä alkaen
431001:stä ja päättyen 432000:een. Kokonaisen luettelon löytää katsomalla Luettelo pikkuplaneetoista.

## 431001-431100

## 431101-431200

## 431201-431300

## 431301-431400

## 431401-431500

## 431501-431600

## 431601-431700

## 431701-431800

## 431801-431900

## 431901-432000

## Lähteet
*Discovery Circumstances: Numbered Minor Planets: IAU Minor Planet Center 
*JPL Small-Body Database Browser 
*Lists and Plots: Minor Planets: IAU Minor Planet Center 
*
Kare

**Kare** voi viitata seuraaviin:

## Henkilöitä
### Etunimi

* Kare Casals (s. 1966), suomalainen liiketoiminnan kehittäjä
* Kare Eskola (s. 1977), musiikkitoimittaja
* Kare Halonen (s. 1954), virkamies
* Kare Orko (1940–2018), elokuvatuottaja ja Suomi-Filmin toimitusjohtaja.

### Sukunimi

* Aito Kare, suomentaja
* Antero Kare (s. 1946), valokuvaaja ja kuvataiteilija (Elonkorjaajat)
* Erkka Kare (oik. *Pertti Erik Paakkanen*, 1915–1987), kirjailija
* Herman Kare, painija
* *Toini Inkeri Rantalainen*, taiteilijanimi Inkeri Kare (1901–1984), tanssinopettaja
* Kauko Kare (ent. *Karén*, 1914–1996), kirjailija, toimittaja
* Oona Kare (s. 1990), näyttelijä
* Pekka Kare (1931–2022), toimitusjohtaja ja urheilujohtaja
* Risto Kare (ent. *Karén*, 1905–1982), kenraalimajuri 
* Sauli Kare (oik. *Aimo Karvonen*, 1928–2016), nuortenkirjailija
* Susan Kare (s. 1954), yhdysvaltalainen kuvittaja 
* Tapio Kare (1934–2025), nykyaikainen viisiottelija ja miekkailija
* Tauno Kare (1934–2023), painonnostaja ja rakennusyrittäjä.

;Entinen nimi
* Eija Ahlberg (o.s. *Kare*, s. 1959), VR:n kuuluttaja.

## Muuta

* Káre, saamelainen naisen etunimi
* Karé, kylä Réthymnon kunnassa Réthymnon alueyksikössä Kreetan alueella Kreikassa
Luettelo pikkuplaneetoista: 432001–433000

Tämä on **luettelo** Aurinkokunnan numeroiduista **[[pikkuplaneetta|pikkuplaneetoista]]** numerojärjestyksessä alkaen
432001:stä ja päättyen 433000:een. Kokonaisen luettelon löytää katsomalla Luettelo pikkuplaneetoista.

## 432001-432100

## 432101-432200

## 432201-432300

## 432301-432400

## 432401-432500

## 432501-432600

## 432601-432700

## 432701-432800

## 432801-432900

## 432901-433000

## Lähteet
*Discovery Circumstances: Numbered Minor Planets: IAU Minor Planet Center 
*JPL Small-Body Database Browser 
*Lists and Plots: Minor Planets: IAU Minor Planet Center 
*
Pansy Division

**Pansy Division** on yhdysvaltalainen punk rock-yhtye, joka perustettiin San Franciscossa vuonna 1991. Yhtyeen jäsenet ovat homoja ja heidän musiikkinsa käsittelevät myös aihetta. Pansy Division on yksi melodisista yhtyeistä, joiden musiikkia kutsutaan "queercore" nimellä.

## Jäsenet
### Nykyiset
* Jon Ginoli – laulu / kitara (1991-)
* Chris Freeman – basso / laulu (1991-)
* Joel Reader – kitara / laulu (2004-)
* Luis Illades – rummut (1996-)

### Entiset
* Jay Paget – rummut (1991-1992)
* David Ward – rummut (1992-1994)
* Liam Hart – rummut (1994)
* David Ayer – rummut (1994)
* Dan Panic – rummut (1994)
* Patrick Hawley – rummut (1995)
* Dustin Donaldson – rummut (1995-1996)
* Patrick Goodwin – soolokitara (1997-2004)
* Bernard Yin – soolokitara (2004)

## Diskografia
### Albumit
* *[[Undressed]]* (1993)
* *[[Deflowered]]* (1994)
* *[[Wish I'd Taken Pictures]]* (1996)
* *[[Absurd Pop Song Romance]]* (1998)
* *[[Total Entertainment!]]* (2003)
* *[[That's So Gay]]* (2009)
* *[[Quite Contrary]]* (2016)

### Kokoelmat
* *[[Pile Up]]* (1995)
* *[[More Lovin' From Our Oven]]* (1997)
* *[[The Essential Pansy Division]]* (2006)
* *[[Lost Gems & Rare Tracks]]* (2010)
* *[[Pansy Division Live 1992-2003]]* (2010)
Emmaliina Tulkki

**Emmaliina Ilona Tulkki** (s. 24. maaliskuuta 2000 Tampere) on suomalainen jalkapalloilija. Hän edustaa Ruotsin Damallsvenskanissa pelaavaa Alingsåsia. Pelipaikaltaan Tulkki on keskikenttäpelaaja.

Tulkki on Tampereen Ilveksen kasvatti. Debyytti Naisten Liigaan nousseessa edustusjoukkueessa tapahtui huhtikuussa 2015 kauden avausottelussa Pallokissoja vastaan. Tulkista tuli tuossa ottelussa historian ensimmäinen 2000-luvulla syntynyt Naisten Liigan pelaaja. Hän teki ottelussa myös Ilveksen voittomaalin ja näin ollen hänestä tuli myös historian ensimmäinen 2000-luvulla syntynyt Naisten Liigan maalintekijä.

Kaudella 2017 Tulkki pelasi Ruotsin Damallsvenskanissa Linköpingin joukkueessa ja voitti liigamestaruuden. Seuraava kausi meni pilalle terveysongelmien vuoksi ja hän palasi loppukaudeksi Ilvekseen. Kaudet 2019–2020 Tulkki edusti Helsingin Jalkapalloklubia ja voitti ensimmäisellä kaudella sekä liiga- että cup-mestaruuden. Kaudella 2021 hän pelasi neljä ottelua Suomen-mestaruuden voittaneessa Kuopion Palloseurassa. Kaudella 2022 hän pelasi 13 liigaottelua Tampereen Ilveksessä. Hän siirtyi elokuussa 2022 Norjan Toppserienissä pelaavaan Røaan. Vuonna 2023 hän edusti Tšekin 1. Ligassa 1. FC Slováckoa. Kaudella 2024 Tulkki edusti jälleen Helsingin Jalkapalloklubia. Hän pelasi 24 liigaottelua, joissa hän teki yhden maalin, ja voitti sekä liigamestaruuden että Suomen Cupin. Hän siirtyi maaliskuussa 2025 ruotsalaisseura Alingsåsiin.

Tulkki on 29. lokakuuta 2025 mennessä pelannut Suomen liigassa 130 ottelua, joissa hän on tehnyt 29 maalia, sekä Ruotsin liigassa 36 ottelua, joissa hän on tehnyt kolme maalia.

Tulkki debytoi huhtikuussa 2015 Suomen alle 17-vuotiaiden maajoukkueessa ja vuonna 2017 alle 19-vuotiaiden maajoukkueessa.

## Lähteet
Omar Khary

**Omar Khary** (s. 12. toukokuuta 1995 Helsinki) on suomalainen jalkapalloilija, joka edustaa Kakkosessa pelaavaa Grankulla IFK:ta. Pelipaikaltaan hän on keskikenttäpelaaja.

## Ura
Kharyn kasvattajaseura on Helsingin Jalkapalloklubi. Kausilla 2012–2014 hän pelasi seuran kakkosjoukkueessa Klubi 04:ssä Kakkosessa yhteensä 32 ottelua, joissa hän onnistui kertaalleen maalinteossa. HJK:n edustusjoukkueessa Khary debytoi maaliskuussa 2015 Liigacupin voitokkaassa välieräottelussa HIFK:ta vastaan ja oli näin ollen myöhemmin voittamassa Liigacupin mestaruutta. Huhtikuussa 2015 Khary siirtyi testijakson jälkeen Veikkausliigaan nousseeseen Tampereen Ilvekseen. Khary debytoi Veikkausliigassa kesäkuussa 2015 vanhaa seuraansa HJK:ta vastaan tullen vaihdosta kentälle.

Kaudella 2016 Khary pelasi Veikkausliigaa PK-35 Vantaan paidassa, kaudeksi 2017 hän siirtyi Ykköseen FC Hakaan ja kesken kauden 2018 Kakkosessa pelaavaan Tampere Unitediin.

## Lähteet
Jami Manninen

**Jami Manninen** (s. 27. marraskuuta 1987 Pieksämäki) on suomalainen salibandyn pelaaja, joka edustaa Inssi-divarissa pelaavaa O2-Jyväskylää. Pelipaikaltaan vasemmalta pelaava, 178-senttinen ja 76-kiloinen Manninen on hyökkääjä.

Manninen aloitti liigauransa Happeen riveissä, mutta kaudeksi 2010–2011 hän siirtyi Sveitsin liigan Alligator Malansiin, jossa hän pelasi yhden kauden. Kaudeksi 2011–2012 hän palasi Suomeen ja Tampereen Classiciin, josta hän siirtyi kaudeksi 2012–2013 takaisin Happeeseen. Manninen voitti Happeen kanssa kaudella 2013–2014 Suomen mestaruuden ja seuraavalla kaudella SM-hopeaa.

Manninen on pelannut myös Suomen salibandymaajoukkueessa vuodesta 2010 lähtien lähes 50 ottelua. Hän oli mukana saavuttamassa MM-hopeaa vuoden 2014 MM-kilpailuista, joissa Manninen teki tehot 2+0. Vuonna 2016 Riiassa hän oli mukana voittamassa Suomelle MM-kultaa tehden tehot 3+1=4

## Lähteet
Sebastian Brendel

**Sebastian Brendel** (s. 12. maaliskuuta 1988 Schwedt, Saksan demokraattinen tasavalta) on saksalainen ratameloja ja olympiavoittaja. 192 senttimetriä pitkä ja 92 kilogrammaa painava Brendel edustaa KC Potsdamia ja kilpailee kanoottimelonnassa.

Brendel saavutti olympiakultaa kanadalaisyksikön 1 000 metriltä vuoden 2012 kesäolympialaisista Lontoosta. Samoissa kisoissa hän oli 200 metrillä 16:s. Vuoden 2016 kesäolympialaisista Rio de Janeirosta Brendel saavutti kultaa sekä kanadalaisyksikön että -kaksikon 1 000 metriltä. Vuodelle 2021 siirretyissä Tokion olympialaisissa hän sai kanadalaiskaksikon 1&nbsp;000 metrillä pronssia. Pariisin olympialaisissa 2024 hän sijoittui kanadalaisyksikön 1&nbsp;000&nbsp;metrillä kahdeksanneksi.

MM-kilpailuista Brendel on saavuttanut kolmetoista kultaa, kahdeksan hopeaa ja viisi pronssia. Hän on voittanut kanadalaisyksikön maailmanmestaruuden 500 metrillä kerran, 1&nbsp;000 metrillä neljä kertaa ja 5&nbsp;000 metrillä kuusi kertaa sekä kanadalaiskaksikon ja -nelosen maailmanmestaruuden 1&nbsp;000 metrillä kerran. EM-kilpailuista Brendelillä on 17 kultaa, kahdeksan hopeaa ja neljä pronssia. Hän on voittanut kanadalaisyksikön Euroopan-mestaruuden kahdeksan kertaa 5&nbsp;000&nbsp;metrillä ja seitsemän kertaa 1&nbsp;000 metrillä. Lisäksi hän on voittanut kaksi kertaa kanadalaiskaksikon Euroopan-mestaruuden 1&nbsp;000 metrillä. Euroopan kisoissa hän on saavuttanut kaksi kultaa yksikön 1 000 metriltä.

Brendelillä on siis yhteensä 61 arvokisamitalia, jos olympialaiset, MM-kilpailut, EM-kilpailut ja Euroopan kisat lasketaan mukaan.

## Lähteet